TKN รูดเกือบ 6% วิตกกำไรไตรมาส 2/62 ทรุดเหลือ 88 ลบ.เซ่นยอดขายตกหลังตัวเลขนทท.จีนหด
TKN รูดเกือบ 6% วิตกกำไรไตรมาส 2/62 ทรุดเหลือ 88 ลบ.เซ่นยอดขายตกหลังตัวเลขนทท.จีนหด ล่าสุด ณ เวลา 11.43 น. อยู่ที่ระดับ 11 บาท ลบ 0.70 บาท หรือ 5.98% สูงสุดที่ระดับ 12 บาท ต่ำสุดที่ระดับ 10.80 บาท ด้วยมูลค่าการซื้อขาย 448.18 ล้านบาท
TKN รูดเกือบ 6% วิตกกำไรไตรมาส 2/62 ทรุดเหลือ 88 ลบ.เซ่นยอดขายตกหลังตัวเลขนทท.จีนหด
30 ก.ค. 2562

ผู้สื่อข่าวรายงานว่า ราคาหุ้น บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 11.43 น. อยู่ที่ระดับ 11 บาท ลบ 0.70 บาท หรือ 5.98% สูงสุดที่ระดับ 12 บาท ต่ำสุดที่ระดับ 10.80 บาท ด้วยมูลค่าการซื้อขาย 448.18 ล้านบาท

ด้านนักวิเคราะห์ บล.เคทีบี (ประเทศไทย) กำหนดคำแนะนำ “ซื้อ” ราคาเป้าหมาย 12.40 บาท/หุ้น คาดกำไรสุทธิไตรมาส 2/62 อยู่ที่ระดับ 88 ล้านบาท (-42% จากปีก่อน, +9% จากไตรมาสก่อน) ส่งผลจาก 1) รายได้รวมอยู่ที่ 1,290 ล้านบาท (-4% จากปีก่อน, -2% จากไตรมาสก่อน) จากรายได้ในประเทศ -13% จากปีก่อน แต่ทรงตัวจากไตรมาสก่อนหน้า ส่งผลจากจำนวนนักท่องเที่ยวจีนที่ลดลง และการบริโภคในประเทศยังไม่ฟื้นตัว
สำหรับรายได้จากต่างประเทศ (+3% จากปีก่อน, -4% จากไตรมาสก่อน) โดยรายได้จากจีนเริ่มปรับตัวดีขึ้นเล็กน้อย 2% จากไตรมาสก่อน แต่ทรงตัวจากปีก่อนอยู่ที่ 470 ล้านบาท 2) GPM ปรับตัวดีขึ้นจากไตรมาสก่อนอยู่ที่ 30% (ไตรมาส 2/61 = 32.2%, ไตรมาส 1/62 = 29%) จากการรับรู้ต้นทุนสาหร่ายใหม่ที่ลดลงบางส่วน
โดยจะรับรู้เต็มไตรมาสในไตรมาส 3/62 และ 3) SG&amp;A to total sales ปรับตัวเพิ่มขึ้นเป็น 22% (ไตรมาส 2/61 = 19.8%, ไตรมาส 1/62 = 22%) จากการรุกทำการตลาดทั้งในและต่างประเทศเพื่อเพิ่มยอดขาย และมีการเปิดตัวพรีเซ็นเตอร์ใหม่